แนวโน้ม SET ไซด์เวย์ หลัง “เฟด” ยันขึ้นดอกเบี้ยสกัดเงินเฟ้อ
แนวโน้ม SET ไซด์เวย์ ขาดปัจจัยใหม่หนุน และเฟดยืนยันต่อสภาคองเกรสว่าเฟดมีความมุ่งมั่นที่จะสกัดเงินเฟ้อให้ชะลอตัวลง ให้แนวรับ 1,550 จุด และแนวต้าน 1,570-15,75 จุด
แนวโน้ม SET ไซด์เวย์ ขาดปัจจัยใหม่หนุน และเฟดยืนยันต่อสภาคองเกรสว่าเฟดมีความมุ่งมั่นที่จะสกัดเงินเฟ้อให้ชะลอตัวลง ให้แนวรับ 1,550 จุด และแนวต้าน 1,570-15,75 จุด
23 มิ.ย. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้มีโอกาสแกว่งตัวไซต์เวย์ในกรอบโดยยังคงไร้ปัจจัยใหม่เข้ามาหนุน โดยถ้อยแถลงของนายเจอโรม พาวเวล ประธานธนาคารสหรัฐ (เฟด) กล่าวยืนยันต่อสภาคองเกรสเมื่อวานนี้ว่า เฟดมีความมุ่งมั่นที่จะปรับขึ้นดอกเบี้ยเพื่อสกัดเงินเฟ้อให้ชะลอตัวลง และเฟดกำลังดำเนินการอย่างรวดเร็วไปสู่เป้าหมายดังกล่าว มีความท้าทายที่จะทำให้เศรษฐกิจมีการชะลอตัวลง และ เพิ่มโอกาสที่เศรษฐกิจอาจจะเข้าสู่ภาวะถดถอย ส่งผลให้ราคาน้ำมันปรับตัวลดลงราว 3%
ขณะที่ในวันนี้จะต้องมีการติดตามประธานเฟดมีกำหนดแถลงต่อคณะกรรมาธิการบริการการเงินประจำสภาผู้แทนราษฎร (23 มิ.ย.) ต่อไป รวมถึงติดตามตัวเลขตัวเลข PMI ภาคการผลิต และ บริการ ของหลายๆประเทศด้วย พร้อมให้กรอบการเคลื่อนไหวที่ แนวรับ 1,550 จุด และแนวต้าน 1,570-1,575 จุด